ఒక్రామ్ ఇబోబి సింగ్

ఒక్రామ్‌ ఇబోబి సింగ్‌ మణిపూర్ రాష్ట్రానికి చెందిన రాజకీయ నాయకుడు. ఆయన  మూడుసార్లు మణిపూర్ రాష్ట్ర ముఖ్యమంత్రిగా పని చేశాడు.

రాజకీయ జీవితం
ఒక్రామ్‌ ఇబోబి సింగ్‌ 1981లో కోఆపరేటివ్‌ సొసైటీకి కార్యదర్శిగా తన రాజకీయ జీవితం ప్రారంభించి, 1984లో మణిపూర్‌ అసెంబ్లీ ఎన్నికల్లో స్వతంత్ర అభ్యర్థిగా ఖంగాబాక్‌ నియోజకవర్గం నుంచి పోటీ చేసి తొలిసారి ఎమ్మెల్యేగా అసెంబ్లీకి ఎన్నికై, ఆ తర్వాత 1985లో కాంగ్రెస్ పార్టీలో చేరాడు. ఆయన 1990లో జరిగిన ఎన్నికల్లో రెండోసారి ఎమ్మెల్యేగా గెలిచి గృహనిర్మాణం, పట్టణాభివృద్ధి శాఖ మంత్రిగా పని చేశాడు.

ఒక్రామ్ ఇబోబి సింగ్ 1995, 2000లో జరిగిన ఎన్నికల్లో ఖంగాబాక్‌ నియోజకవర్గం నుండి పోటీ చేసి ఓడిపోయాడు. ఆయన 1999లో మణిపూర్ ప్రదేశ్ కాంగ్రెస్ కమిటీ రాష్ట్ర అధ్యక్షుడిగా నియమితుడయ్యాడు. ఇబోబి సింగ్ 2002లో జరిగిన ఎన్నికల్లో ఎమ్మెల్యేగా గెలిచి తొలిసారి ముఖ్యమంత్రిగా భాద్యతలు చేపట్టాడు. ఆయన 2002 నుండి 2017 వరకు వరసగా మూడుసార్లు రాష్ట్ర ముఖ్యమంత్రి పదవిని చేపట్టి హ్యాట్రిక్‌ సీఎంగా రికార్డులకెక్కాడు.

మూలాలు

1948 జననాలు